CELEX: 32004D0464
Language: sl
Date: 2004-04-29 00:00:00
Title: Odločba Komisije z dne 29. aprila 2004 o sprejetju prehodnih ukrepov v korist nekaterih obratov za živalske stranske proizvode v Latviji (notificirano pod dokumentarno številko K(2004) 1739)Besedilo velja za EGP

Pomembno pravno obvestilo

|

32004D0464

Uradni list L 156 , 30/04/2004 str. 0142 - 0144

		Odločba Komisijez dne 29. aprila 2004o sprejetju prehodnih ukrepov v korist nekaterih obratov za živalske stranske proizvode v Latviji(notificirano pod dokumentarno številko K(2004) 1739)(Besedilo velja za EGP)(2004/464/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Pogodbe o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške, ter zlasti člena 2(3) Pogodbe,ob upoštevanju Akta o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške, ter zlasti člena 42 Akta,ob upoštevanju naslednjega:(1) Uredba (ES) št. 1774/2002 Evropskega parlamenta in Sveta [1] določa zdravstvena pravila za živalske stranske proizvode, ki niso namenjeni prehrani ljudi. Predpisuje strukturne zahteve, ki jih je treba uporabljati v obratih za obdelavo snovi kategorije 1, 2 in 3.(2) Zaradi omogočanja prehoda iz sedanjega režima v Latviji na režim, ki izhaja iz uporabe veterinarske zakonodaje Skupnosti, prehodni ukrepi, predvideni v Prilogi VIII Akta o pristopu, zagotavljajo obratom dodaten čas za odpravo strukturnih pomanjkljivosti, vendar omejujejo dejavnosti navedenih obratov na predelavo snovi kategorije 3, kakor je opredeljeno v Uredbi (ES) št. 1774/2002.(3) Odločba Komisije 2004/476/ES [2] o spremembi Dodatka B k Prilogi VIII Akta o pristopu iz leta 2003 za vključitev nekaterih obratov za živalske stranske proizvode v Latviji na seznam obratov v prehodu je uvrstila šest dodatnih obratov na seznam v Dodatku.(4) Za te obrate in za en obrat, ki je že na seznamu, je primerno odstopiti od omejitve dejavnosti, zlasti da bi se izognili negativnim zdravstvenim posledicam, ki bi lahko nastale, če bi obrati morali začasno prekiniti svojo dejavnost.(5) Ob upoštevanju zaključne faze posodabljanja in izjemne narave prehodnega odstopanja je treba prehodno obdobje omejiti do 31. decembra 2004 in ga ne več podaljšati po tem datumu.(6) Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –SPREJELA NASLEDNJO ODLOČBO:Člen 1Z odstopanjem od točke 2(b), pododdelka I oddelka B poglavja 4 Priloge VIII k Aktu o pristopu, lahko obrati, navedeni v Prilogi k tej odločbi, najpozneje do 31. decembra 2004 nadaljujejo s predelavo snovi kategorije 1 ali kategorije 2, kakor je opredeljena v Uredbi (ES) št. 1774/2002, kakor je predpisano v Prilogi.Člen 2Ta odločba se uporablja ob upoštevanju in od datuma začetka veljavnosti Pogodbe o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške.Člen 3Ta odločba je naslovljena na države članice.V Bruslju, 29. aprila 2004Za KomisijoDavid ByrneČlan Komisije[1] UL L 273, 10.10.2002, str. 1.[2] UL L 160, 30.4.2004, str. 88.--------------------------------------------------PRILOGAŠt. | Veterinarska kontrolna številka | Ime in naslov obrata | Kategorija snovi, dovoljena za predelavo | Datum usklajenosti |Kategorija 1 | Kategorija 2 |1. | 018409 | Balticovo, Holding company Iecavas parish, Bauskas district, LV-3913 | | X | 31.12.2004 |2. | 018675 | GP Adazi, Holding company Adazu parish, Rigas district, LV-2164 | X | X | 31.12.2004 |3. | D18728 | R- Soft Razotajs LTD "Abava", Pures parish, Tukuma district, LV-3124 | | | 31.12.2004 |4. | 018674 | Putnu fabrika "Kekava" Holding company Kekavas parish, Rigas district LV-2123 | | X | 31.12.2004 |5. | 018191 | Saldus galas kombinats LTD Saldus parish, Saldus district, LV-3862 | X | X | 31.12.2004 |6. | 019196 | Lielzeltini LTD Ceraukstes parish, Bauskas district, LV-3908 | | X | 31.12.2004 |7. | 007525 | Trials Valmiera SH sub.branch LTD Rupniecibas street 1, Valmiera, LV-4201 | X | X | 31.12.2004 |--------------------------------------------------